شەفەق نیوز/ وەزارت تەندروسی وژینگەی عراق، ئمڕوو دووشەممە،
راگەیان تۆمارکردن ٦٢ مردن لەوەر ڤایڕۆس کۆڕۆنا لە گشت وڵاتەگە لە ماوەی ٢٤ ساعەت زۆر،
و هەمیش باس شمارەی بیوەرینیگ لە تووشهاتنەیلە کرد ک بویە نزیکەی ١٠ هەزار تووشهاتن
نوو، تا گشت ژمارەی تووشهاتنەکان لە یەک مەلیۆن و نیم رەد بکەێد.
وەزارەتەگە لە بەیاننامەی هەڵوێست پەتاگە ک رەسیە ئاژانس
شەفەق نیوز وت: ٦٢ مردن تۆمار کریا وەگەرد ٩٨٨٣ تووشهاتن، ک خوەی بەرزترین شمارەس لە
وەخت بڵاوبوین پەتاگە.
وەزارەت تەندروسی وتیش؛ شمارەی خاسەوبویەیل ئمڕوو رەسیە
٨٢٧٨، و بڕ وەرگرەیل واکسینەگە رەسیە ١١٦٤٨٩٠.
وەزارەتە لە هووشداریکرنی وت: هەڵوێست پەتاگەی ئمڕوو بیوەرینە
و نوقڵانەی رخبەریگ دەێد ئەگەر بیباکی و پابەند نەوین وە رینمایل تەندروسی وەیجوورە
بمینێد.
